cyanic-selkie/wikianc huggingface dataset:
Matthijs Holter
Arbeid innen rollespill
Holter har i mange år vært svært aktiv i det norske rollespillmiljøet, og har blant annet vært redaktør i fanzinene Imagonem og Replicant. Han deltok i oppstarten av nettstedet rollespill.net, og deltok jevnlig i RISK-konkurransen der. Foreningen Spillskaperlaget ble opprettet på hans initiativ i 2004 og han var leder av foreningen fram til årsmøtet i 2007. I 2005 arrangerte han spillfestivalen HolmCon, som har blitt en årlig tradisjon for nyskapende rollespill. Han mottok i 2006 Statens Kunstnerstipend for yngre kunstnere for å arbeide på prosjektet We All Had Names. Høsten 2007 ble han ansatt i aPlay Motivation for å videreutvikle Lærelyst-metoden, og ble slik den første profesjonelle rollespillforfatter i Norge. I 2007 opprettet han bloggen «Nørwegian Style», hvor norske rollespill presenteres i engelsk oversettelse. Bloggen har også resultert i en antologi. Han var initiativtaker og redaktør for de første 4 numrene av rollespillmagasinet Playground, som kom med sitt første nummer i februar 2011. Etter nummer 4 overtok en ny dansk redaksjon prosjektet. I 2012 mottok han Johannes H. Bergs minnepris som "en sentral foregangsperson for rollespill i Norge og Norden". I 2013 tok han og Ole Peder Giæver initiativ til å starte en norsk friformbevegelse, med månedlige treff for spillutvikling og testing samt den årlige samlingen PlenCon. Samme år tildelte foreningen Hyperion ham ordensgraden Kommandør av det Gylne Horn "for sin innsats for rollespill som kulturuttrykk og læringsverktøy".
Place des Fêtes (Paris Metro)
Place des Fêtes er en stasjon på metroen i Paris.
Stasjonen betjener linje 7bis og linje 11.
Sergej Kotenko
Sergej Vladimirovitsj Kotenko (russisk: Сергей Владимирович Котенко; født 2. desember 1956 i Almaty i nåværende i Kasakhstan) var en sovjetisk vannpolospiller som deltok i de olympiske leker 1976 i Montréal, 1980 i Moskva og 1988 i Seoul Kotenko ble olympisk mester i vannpolo under Sommer-OL 1980 i Moskva. Han var med på det sovjetiske laget som vant vannpoloturneringen foran Jugoslavia og Ungarn. Kotenko spilte åtte kamper og scoret ni mål i OL-turneringen.
Fiolett perikumbladbille
Fiolett perikumbladbille (Chrysolina geminata) er en bille som tilhører familiegruppen bladbiller (Chrysomelidae). Den er ikke spesielt vanlig og lever på tørr gressmark, blant annet på Hypericum.
Fiolett perikumbladbille er mellom 6,5-7,5 mm lang. Dekkvingene er mørke med en metallglans i blålig eller fiolett-svart farge. En sjelden gang grønnlig. Dekkvingene har regelmessige langsgående doble rader av punktur. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldets sidekanter er tydelig rundet foran. Føttene (tarsene) er likt farget med skinnbeinet (tibia) og låret (femora). Kroppen er oval, slik som mange av bladbillene er.
Både larvene og de voksne (imago) billene lever av å spise blad på næringsplanten.
Fiolett perikumbladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Prättigau
Prättigau (Partenz eller Purtenza på retoromansk) er et landskap i den sveitsiske kantonen Graubünden. Det består av den 40 km lange dalen til elven Landquart mellom fjellkjeden Rätikon i nord og Plessur-Alpene i syd. Dalen strekker seg fra sydøst til nordvest. Krysser man Wolfgangpasset (1631 moh.) øverst i Prättigau, kommer man sydover til Davos. Flüelapasset (2383 moh.) i øst danner forbindelsen til Engadin. Via fotstier, f.eks. over Schlappinpasset (2203 moh.), består det også kontakt til den østerrikske dalen Montafon i nord.
Sammen med kommunen Davos utgjør Prättigau (under navnet Bezirk Prättigau/Davos på tysk og Il district dal Partenz/Tavau på retoromansk) et forvaltningsdistrikt i Graubünden. Distriktet dekker et areal på 823 km² og har 25 200 innbyggere. Området er nesten rent tysktalende (90 %). I de to høyest beliggende kommunene (Davos og Klosters) tales walsertyske dialekter.
Distriktene i Graubünden er rent administrative enheter. Prättigau/Davos består av sju kretser (Kreise) og 15 kommuner (Gemeinden), som har stor grad av politisk selvstyre. Disse er:
Alle befolkningstall og språkandeler bygger på folketellingen fra 2005.
Carl Peter Lehmann
Carl Peter Lehmann (født 10. oktober 1794 i København, død 3. september 1876 i Sigtuna) var en dansk-svensk maler som også virket i Norge.
I sin ungdom skal Lehmann ha vært reisende akrobat. Anleggene hans for maling ble oppdaget da han malte dekorasjoner for troppen han tilhørte. Han utførte miniatyrmalerier og gikk senere over til oljefarger. Navnet hans dukker opp i Sverige første gang i 1822, da han vant en pris for maleriet Ægir og Rån.
I 1817 kom Lehmann til Bergen sammen med familiens omreisende teater. Han leverte inn søknad om borgerskap som malermester i byen. Det gikk en tid før dette var i orden, men i mars 1820 ble søknaden innvilget.
Etter Johan Georg Müllers død i 1822 overtok han stillingen han hadde hatt som teatermaler ved Det Dramatiske selskap og sakte gikk han over fra å ha vært malermester til å bli «kunstner». Han drev i tillegg malerskole og blant elevene var Knud Baade og Joachim Frich.
Oppholdet i Bergen ble avsluttet i 1826 etter at I. C. Dahl hadde vært på besøk i byen og kommet med sterk kritikk av Lehmanns arbeider.
Lehmann slo seg senere ned i Stockholm, men foretok ofte reiser både i Sverige, Norge, Finland og Russland, inntil han på slutten av 1850-tallet bosatte seg i Sigtuna.
I september 1842 kom han til Stavanger i anledning byens høstmarked og satte straks i gang med å male portretter. Ti dager etter ankomsten satte han inn en annonse i avisen hvor det sto:
Dette var kun 3 år etter at teknikken var blitt introdusert av Louis Daguerre.
Året etter fremviste han en daguerreotypmaskin i Logens store sal i Bergen og det var første gang bergenserne fikk se en slik.
136 bilder fra hans egen hånd ble solgt på auksjon i Stockholm 1877.
Åkra gamle kirke
Åkra gamle kirke er en laftet langkirke fra 1821 i Karmøy kommune, Rogaland fylke. Byggverket er i tre og har 320 plasser. Kirken ble forlenget i 1852 og fikk våpenhus i 1899.
Kirken står vest for fylkesvei 47 og har kirkegård, men det meste av kirkegården er på østsiden av veien, nord for nykirken fra 1985. Nykirken har avløst gamlekirken som sognekirke.
Rubilepis
Rubilepis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (19-24 millimeter), avlange, noe hårete, rødbrune oldenborrer. Pronotum kan være svart. "Snuten" (clypeus) er avrunded trapesformet. Antennene er ti-leddete med en tre-leddet vifte. Pronotum har en knekk midt på sidekanten, foran og bak denne med nesten rettlinjet sidekant.
Utbredelse
Artene er utbredt på det vestlige Madagaskar.
Sophie Hæstorp Andersen
Anne Sophie Hæstorp Andersen (født 26. september 1974 i København) er en dansk politiker (S). Hun har vært regionrådsformann i Region Hovedstaden siden 2014.
Andersen ledet DSU i Gladsaxe 1994–1998 og i Københavns amt 1998–1999, og satt i presidentskapet i IUSY 2000–2001. Etter noen år i postvesenet var hun partifunksjonær i Socialdemokraterne fra slutten av 1990-årene. I 2001 ble hun valgt til Folketinget fra Københavns vestre storkrets, etter å ha blitt nominert fra Vesterbro krets, og ble partiets helsepolitiske ordfører. Andersen tapte gjenvalg med knapp margin i 2005, men trådte inn for Pia Gjellerup i februar 2007. Fra november 2007 og ut året i 2013 var Andersen fast innvalgt fra Københavns omegns storkrets, etter å ha blitt nominert fra Brøndby krets. Hun ble partiets helse- og boligpolitisk ordfører og formann i Folketingets helse- og forebyggingsutvalg 2012–2013.
Skålformede spenner
Skålformede spenner, også kjent som ovale spenner, er en type smykker som er karakteristisk for yngre jernalder i Norden. De er bygget opp som en fibula med et halvrundt skall over bøylen. Formen kan minne om et skilpaddeskall, og de kalles da også tortoise-shaped brooches på engelsk.
De første spennene av denne typen finnes i tidlig merovingertid, da ganske små og med glatt skall. De ble etter hvert dekorert i dyrestil, noen av de tidligste får form av et krypdyrliknende dyr. Ved overgangen til vikingtiden får spennene dekor i mer konvensjonell flatedekkende dyreornamentikk. I løpet av 900-tallet kommer de dobbeltskallede spennene, der selve spennen har glatt overflate, og et ekstra skall over med gjennombrutt dekor i sene dyrestiler.
Spennene hører sammen med datidens kvinnedrakt, serk med en fotsid overkjole festet med bånd over skuldrene. Båndene festes til forstykket av kjolen med en skålformet spenne på hver side. Midt mellom dem var det vanlig med en tredje spenne, men da av en annen type.
Jevgenij Grisjin (vannpolospiller)
Jevgenij Borisovitsj Grisjin (russisk: Евгений Борисович Гришин; født 1. oktober 1959 i Moskva) var en sovjetisk vannpolospiller som deltok i De olympiske leker i 1980 i Moskva og 1988 i Seoul.
Grisjin ble olympisk mester i vannpolo under Sommer-OL i 1980 i Moskva. Han var med på det sovjetiske laget som vant vannpoloturneringen foran Jugoslavia og Ungarn. Grisjin spilte sju kamper og scoret fem mål i OL-turneringen.
Demòcrates per Andorra
Demòcrates per Andorra er en politisk koalisjon i Andorra. Den ble grunnlagt i februar 2011.
Demòcrates per Andorra etterfulgte Coalició Reformista. Koalisjonen samlet Partit Liberal d'Andorra, Nou Centre og Partit Reformista d'Andorra. Det har tidvis hatt støttet av lokalpartiet Unió Laurediana. Ved valget i 2015 stilte imidlertid Partit Liberal d'Andorra og Unió Laurediana liste sammen i konkurranse med Demòcrates per Andorra.
I valget 3. april 2011 vant Demòcrates per Andorra 53,35 % av stemmene og 20 mandater. Ved valget 1. mars 2015 fikk partiet 37 % og femten mandater. Det stilte sammen med Acció Comunal d'Ordino i Ordino, Units per al Progrés i Encamp og uavhengige i Andorra la Vella. Til tross for tilbakegang fikk statsminister Antoni Martí fra Demòcrates per Andorra fornyet tillit.
Kunståret 1578
Kunståret 1578 er en oversikt over hendelser, fødte og avdøde kunstnerpersonligheter i 1578.
Winter’s Bone
Winter's Bone er en prisvinnende amerikansk dramafilm fra 2010, regissert av Debra Granik. Filmen er basert på Daniel Woodrells roman med samme navn. I hovedrollen finner vi Jennifer Lawrence. Filmen tar for seg temaer som nære og fjerne familiebånd, patriarkat, bygdesladder og fattigdommen i Ozark-området, som har ført med seg en oppblomstring av illegale metamfetamin-laber.
Filmen vant Grand Jury Prize: Dramatic Film under Sundance-festivalen i 2010. Den har også blitt nominert til fire Oscar-priser, inkludert beste film og beste kvinnelige skuespiller.
Handling
Filmen følger Ree Dolly, en 17 år gammel jente, på leting etter sin far. Faren har stilt huset deres som garanti for kausjonen sin, og siden stukket av. Hvis ikke faren dukker opp, vil familien bli kastet ut og de blir husløse i Ozark-skogen. Når Ree prøver å spore opp faren blir hun møtt av en mur av taushet og trusler hos lokalbefolkningen, men fortsetter å lete blant fattigdommen og metamfetaminproduksjonen som preger nærmiljøet deres.
Kornsjø
Kornsjø er et tettsted i Enningdalen i Halden kommune, på grensen til Sverige. Stedet ligger ved Nordre Kornsjø, 141 moh. Det er ca. 400 husstander med postnummer Kornsjø, dette inkluderer Prestebakke.
I lokalene etter den nå nedlagte Kornsjø stasjon er ett av Norges største modelljernbaneanlegg under oppbygging. På Kornsjø finner man ellers Villa Kornsjø B&B, Grensestua cafe & kiosk, dampbåten «Prøven», Østfold gipsmakeri og i tillegg flere mindre hobbyvirksomheter. «Kornsjødagene» avholdes årlig, som regel første helgen i juni.
Våren 2012 vant Kornsjø God morgen Norge sin uhøytidelige kåring som dreide seg om Østfolds perler. De ble også utpekt til å bli besøkt av TV2 sitt TV-team hvor en reportasje om tettstedet skulle bli laget.
I 2016 og 2017 var den kjente realityserien Farmen spilt inn på Finnsvika i Kornsjø. i 2016 med vanlige deltakere og i 2017 med kjendisfarmen
Pontes Gestal
Pontes Gestal er en kommune i delstaten São Paulo i sørøstregionen av Brasil.
Cuenca (Ecuador)
Cuenca (Santa Ana de los Cuatro Ríos de Cuenca) er den tredje største byen i Ecuador og hovedstaden i Azuayprovinsen. Den ligger i høylandet på 2800 moh ved den panamerikanske hovedveien. Befolkninger var ca 329 928 i 2010.
Historie
Byen ble dannet i 1557 av den spanske historikeren Diego Hurtado de Mendoza på stedet hvor den historiske byen Guapondeleg til Cañarifolket lå, («landet så stort som himmelen», 500 e.Kr.), senere også kjent som Tomebamba etter at den var erobret av inkaene.
Kultur
Byen er kjent for å være en godt bevart by i kolonial arkitektur. Hele byen er som et åpent museum der du går 300 år tilbake i tid med mye historie og majestetiske bygg. Det historiske senteret i Cuenca er et kulturminne som ble satt på UNESCOs verdensarvliste i 1999.
Byen er også et lokalt senter for utdanning i området. De lokale ofte omtaler den som "Latin-Amerikas Athens" fordi at det mange store filosofer, forskere og prisvinnene forfattere som kommer fra byen. Universitetet i Cuenca tiltrekker seg også mange internasjonale studenter hvert år.
Geografi
Byen ligger mitt i Azuay på cirka 2800 moh. Den ligger også bare 30 kilometer øst for den berømte nasjonalparken Cajas og 67 kilometer sør for den viktigste inkaruinen i landet, Ingapirca.
Budha
Innen hinduistisk mytologi er Budha (sanskrit: बुध) navnet på planeten Merkur, en sønn av Chandra (månen) med Tara eller Rohini. Han er også guden for handelsvarer og beskytter av handelsmenn.
Sombat Banchamek
Sombat Banchamek, tidligere med ringnavnet '''Buakaw Por. Pramuk''', (født 8. mai 1982) er en thaibokser fra Surin i Thailand. Buakaw er tidligere mester ved Omnoi stadion, og mester i turneringen K-1 World MAX (2004 og 2006).
Han flyttet til Chachoengsao da han var 15, og var tilknyttet ''Por. Pramuk Gym''. Hans første ringnavn var «Damtamin Kiat-anan».
I 2012 ble samarbeidet avsluttet med arrangøren Pramuk. Han ble tilknyttet Banchamek Gym i 2012.
King and Queen County
King and Queen County er et fylke i den amerikanske delstaten Virginia.
Zhu Weiwei
Zhu Weiwei (født 22. mai 1990) er en kinesisk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 4.
VM i rullestolcurling 2005
VM i rullestolcurling 2005 var det tredje verdensmesterskapet i rullestolcurling som ble arranger. Konkurransen ble avholdt 17. – 22. januar 2004 i Glasgow i Skottland. Dette var det første VM i rullestolcurling som ikke ble arrangert i Sveits.
Marianella García Villas
Marianella García Villas (født 7. august 1948 i San Salvador, død 14. mars 1983) var filosof og jurist og leder for den uavhengige menneskerettighetskommisjonen (CDHES). 34 år gammel ble hun torturert og drept av regjeringsstyrker mens hun dokumenterte menneskerettsovergrep i Suchitoto. Marianella García Villas ble også som første kvinne valgt inn i nasjonalforsamlingen i El Salvador.
Hun besøkte Norge tre ganger og fikk Folkets fredspris post mortem i 1984.
Drapet
På den siste reisa til Suchitoto ville hun forsøke å dokumentere påstanden om regjeringsstyrkenes bruk av fosfor og napalm mot sivilbefolkningen i områder som var kontrollert av geriljaen. Planen var å presentere dokumentasjonen på FNs årlige menneskerettighetsmøte i Genève. Marianella García Villas tok seg inn i stridsområdet fra Honduras. Hun intervjuet og tok bilder av mennesker som hadde fått hvitt fosfor på seg, men overlevd. De var samlet på bytorget i La Bermuda da det ble varslet at helikoptre var på veg. Sammen med innbyggerne sprang Marianella García Villas mot kirken for å søke ly, men ble innhentet av automatvåpen fra helikoptrene. Mange ble skadet, en del døde. Marianella García Villas ble liggende i en grøft med et skuddsår gjennom det ene låret. Et helikopter landet og tok henne med seg. Roberto D’Aubuisson, en major med sterke bånd til dødsskvadronene, hevdet at Marianella García Villas var en ledende geriljakvinne under dekknavnet Lucia og døde i kamp. Store deler av internasjonal presse brakte denne feilaktige opplysningen. D`Aubuisson er av flere undersøkelseskommisjoner også knyttet til drapet på erkebiskop Romero.
Den senere obduksjonen av Marianella García Villas viste omfattende tortur og hun var skutt en rekke ganger. Rapporten fra den internasjonalt anerkjente menneskerettighetsorganisasjonen Pax Christi sier at Marianella García Villas ble brakt til Den Militære Skolen og torturert i flere timer før hun ble drept. De ansvarlige ble knyttet til Atlacatl-bataljonen i de væpnede salvadoranske styrker.
Arven etter Marianella
Gjennom sine mange reiser til utlandet ble Marianella Garcia Villas en internasjonalt kjent menneskerettsforkjemper. I dag finnes det en landsby i Suchitoto som bærer Marianella Garcia Villas’ navn og hun er hedret på den store minnemuren i San Salvador, samt i et museum i La Palma, Chalatenango. Det er også en arv etter hennes pionerarbeid at det i dag er innstiftet et offisielt menneskerettsombud i El Salvador.
Marianella García Villas har fått gater, torg, skoler og bibliotek oppkalt etter seg, ikke bare i El Salvador, men også i Mexico, Spania og USA.
Marianella García Villas ble bare 34 år, men hun var en uredd pionerkvinne som var villig til å ofre livet for ytringsfrihet og menneskeverd. Hennes minne lever.
Seilskutearkivene fra Aust‐Agder 1820‐1920
Seilskutearkivene fra Aust‐Agder 1820‐1920 ble i 2018 innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs verdensminne-program (Memory of the World). Arkivene befinner seg på KUBEN i Arendal.
Nominasjonen
I nominasjonen skriver juryen: ''«Det var stor ekspansjon i norsk skipsfart på 1800-tallet. Skipsfarten ble en av Norges viktigste næringer og med en særskilt betydning på Sørlandet. Arkivene inneholder et stort og omfattende materiale med stor dokumentasjonsverdi i nasjonal sammenheng. Seilskutearkivene fra Aust-Agder vil være de første som dokumenterer bredden i de maritime næringer og deres betydning som historisk fenomen. Samlet står arkivene som representanter for Norge som sjøfartsnasjon i seilskutetiden.»''
Arkivene
Seilskutearkivene fra Aust-Agder baserer seg på 13 utvalgte arkiver som sammen dokumenterer ulike sider ved seilskutetidens vekst og fall for perioden 1820-1920. Arkivene er geografisk fordelt slik at hele kysten av Aust-Agder er representert. Arkivene representerer både rederidrift, sjøforsikring, skipsbygging, maritimt håndverk, trelasthandel, navigasjonslære, utdannelse og personlige beretninger fra livet til sjøs.
I kolonnen «Referanse» er det lenker til Arkivportalen og kataloginformasjon for de respektive arkivene.
Janis Maria Wilson
Janis Maria Wilson (født 22. mars 1985) er norsk modell, skuespiller og art director med kroatisk bakgrunn.
Bakgrunn og utdannelse
Janis Marias opprinnelse er fra Kroatia og Italia, men hun vokste opp i Oppland. Hun gikk på videregående skole i Lillehammer og studerte tegn, form og farge, med matematikk som ekstra fag, for å oppnå studiekompetanse. Etter å ha oppnådd studiekompetanse i 2005, flyttet hun til Oslo. Hun er utdannet fra Handelshøyskolen BI med en bachelor grad i markedsføring og økonomi.
Karriere
I sin studietid, startet hun å jobbe som modell og skuespiller. I 2006 var hun finalist i TV3 sin serie Shopaholic. Samme år var hun finalist i Frøken Norge. Hun har vært å se i norske musikkvideoer. I 2007 opprettet hun sin hjemmeside og via den søkte hun etter investor og sponsor avtaler, og er idag sponset av Nike, Inc.
It’s Only Make Believe
«It's Only Make Believe» er en amerikansk sang med melodi og tekst av Conway Twitty og Jack Nance. Twitty har spilt inn sangen. Den ble utgitt på singlen MGM K12677 i 1958.
Twitty toppet både de amerikanske og britiske nasjonale listene med sangen, og den var Twittys eneste nummer én-single på poplistene i begge land.
Medopphavsmannen til sangen, Jack Nance, er ikke samme person som John Marvin Nance, en skuespiller som også er kjent som Jack Nance. Denne Jack Nance var en trommeslager, trompetist og sanger som arbeidet med Twitty i Arkansas som tenåring. Senere i karrieren turnerte han med Germaine Jackson.
Britiske Billy Furys har spilt inn en versjon. Den ble utgitt på singlen Decca F.11939. Musikalsk leder var Mike Leander. Produsent var Billtone.
Glen Campbell har spilt inn en versjon. Den ble utgitt på singlen Capitol 2905. Arrangør og produsent var Al De Lory.
Andre artister som har spilt inn sangen innbefatter Child (Produsent: Ray Singer) og Ronnie McDowell (i duett med Twitty). Horrorpunkbandet The Misfits har spilt inn en coverversjon av sangen. Den ble utgitt på albumet Project 1950 og hadde tittelen «Only Make Believe». Også Queen-gitarist Brian May har spilt inn en coverversjon av den. Hans band bestod av Spike Edney, Mike Moses, Neil Murray og Cozy Powell.
Norsk versjon
Eldar Vågan og Jan Paulsen har skrevet en norsk tekst. På norsk bærer den tittelen «En stor sølvgrå lastebil». Vazelina Bilopphøggers har spilt inn sangen. Den ble utgitt på LP-platen Fem fyrer med ved (Opal SLP 99004) i 1984.
Marcus Pedersen
Marcus Pedersen (født 8. juni 1990) er en norsk fotballspiller som spiller for Løten Fotballklubb.
Pedersen har over 30 kamper for norske aldersbestemte landslag. En rekke store europeiske klubber har vist interesse for ham opp gjennom karrieren, blant andre, som han også var på talentsamling hos.
Hamarkameratene
Han debuterte på seniorlaget til Hamarkameratene den 9. april 2007 mot, og fikk tre kamper til for klubben i løpet av 2007-sesongen. Den 9. juli 2008 debuterte han i eliteserien med skåring mot og fikk markant oppmerksomhet i rikspressen. Noen uker senere ble han også tatt ut på U18–landslaget for første gang av landslagstrener Øivind Nilsen. Etter 2008-sesongen valgte han å forlate Ham-Kam til fordel for Strømsgodset.
Strømsgodset
I sin første eliteseriekamp for Strømsgodset den 15. mars 2009, skåret han to mål i 3–3-kampen mot. Pedersen etablerte seg raskt som en nøkkelspiller for Strømsgodset og skåret 10 seriemål i sin første sesong for klubben. Samme år debuterte han også på U21-landslaget, der han i 2010 fikk et gjennombrudd med tre mål på to kamper. Totalt spilte han 43 kamper for Strømsgodset (serie og cup) og skåret 21 mål.
Vitesse
Den 31. august 2010 ble han kjøpt av den nederlandske toppserieklubben Vitesse for 12 millioner kroner. Den 24. oktober 2010 debuterte han i hjemmetap mot med scoring. Vårsesongen 2012 ble han lånt ut til, mens i august samme år gikk han på et nytt utlån, denne gang til danske. Han var med det norske U21-laget til EM i Israel, det endte med bronse. Pedersen ble lånt ut til Championship-klubben i sesongen 2013/2014.
Brann
Den 11. august 2014 ble Pedersen solgt til, helt på slutten av overgangsvinduet.
Strømsgodset
Den 13. august 2015 signerte Pedersen en kontrakt med ut 2018-sesongen. Overgangssummen ble oppgitt til ca. 2 millioner kroner i media. Den 8. juli 2019 sa han opp kontrakten sin med Strømsgodset.
IPhoto
iPhoto er ett av fem programmer i Apples programpakke iLife for Apple Macintosh som lar brukeren oppbevare, redigere og dele sine egne bilder.
iPhoto gjør at brukeren kan opprette egne fotoalbum på datamaskinen og organisere alle sine digitale bilder på en enkel måte. I siste utgave benyttes ansiktsgjenkjenning for å sortere bilder etter hvem som er avbildet. Programmet bruker også GPS-informasjon lagret med bildet for å angi en ev. plassering, og dermed organisere bildene etter sted. iPhoto kommer inkludert med alle nye Macintosh-maskiner. I iPhoto er det også mulighet for å lage filmframvisning av bildene sine,det er også mulig å kombinere iPhoto med iMovie å lage film snutter med musikk av bildene dine, disse film snuttene støttes av flere videonettsider som for eksempel youtube.
iPhoto 1
iPhoto 1 ble lansert 7. januar 2002 og kunne lastes ned via apple hjemmesider gratis
iPhoto 2
iPhoto 2 ble lansert 7. januar 2003 et år etter versjon 1. Denne versjonen kom sammen med programpakken iLife. Programmet var også tilgjengelig på apples hjemmesider, hvor det kunne lastes ned gratis
iPhoto 4
iPhoto 4 ble lansert 6. januar 2004 sammen med iLife '04. iPhoto 4 var kun tilgjengelig i iLife '04 pakken eller ved kjøp av ny Mac. Det ble lansert nye funksjoner i iphoto:
iPhoto 7
iPhoto 7 ble lansert 7. august 2007 sammen med iLife '08.
iPhoto 8
iPhoto 8 ble lansert 6. januar 2009 i pakken iLife '09. Det ble lansert flere nye funksjoner i iPhoto:
Anne-Sophie van Regemortel
Anne-Sophie van Regemortel (født 13. november 1984) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.
Hilde på TV?
Hilde på TV? (engelskspråklig tittel: Hilde on TV?) var Norges bidrag til Underholdningsfestivalen i Montreux i 1986 med Anne Marit Jacobsen i tittelrollen. Det ble skrevet og regissert av Wayne McKnight og Robert Williams.
Lengde: 30 minutter.
Catalonia rundt 2018
Catalonia rundt 2018 var den 98. utgaven av sykkelrittet Catalonia rundt og ble arrangert fra 19. til 25. mars 2018.
Hilde på TV?
Programmet ble sendt på NRK TV 19. april 1986.
Handling
Fra NRKs nettsted:
Catalonia rundt 2018
Alejandro Valverde vant sammenlagt.
Valposchiavo
Valposchiavo (italiensk; på lokal dialekt Pus'ciav, tysk Puschlav) er en dal syd for Alpenes hovedkam i Sveits. Administrativt utgjør dalen også distriktet Bernina (distretto di Bernina) i kantonen Graubünden. Distriktet er oppkalt etter Bernina-Alpene, som dalen ligger i. Dalen strekker seg over 25 km lengde sydsydvestover fra 2338 moh. (Berninapasset) og ned til 550 moh. Dalen dreneres av Poschiavino, en bielv til Adda.
Valposchiavo er 237 km² stort og har 4700 innbyggere. Valposchiavo er ved siden av Val Bregaglia og Val Mesolcina ett av Graubündens tre italienskspråklige områder. Her snakker 91 % italiensk og 7 % tysk, mens retoromansk praktisk talt ikke forekommer. Valposchiavo valgte å bli del av Chur bispedømme i 1408. Etter dette ble den en del av Graubünden.
Valposchiavo er omgitt av Lombardia (Italia) på nesten alle kanter. Bare helt i nordvest grenser den til distriktet Maloja. Det fins vei- og jernbaneforbindelse til St. Moritz i nord og Tirano (Italia) i syd. Dessuten kan man via Livignopasset i nord nå den italienske kommunen Livigno.
Alle befolkningstall og språkandeler bygger på folketellingen fra 2005.
Kunståret 1660
Kunståret 1660 er en oversikt over hendelser, fødte og avdøde kunstnerpersonligheter i 1660.
King George County
King George County er et fylke i den amerikanske delstaten Virginia.
Diacucephalus
Diacucephalus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En liten (ca. 9 millimeter), avlang oldenborre. "Snuten" (clypeus) har en U-formet innskjæring i midten. Pronotum er bredere enn dekkvingene, sidekanten er vinklet på midten, foran og bak dette nærmest rettlinjet. Dekkvingene er parallellsidige, tett og kraftig punktert. Antennene er ti-leddete med en tre-leddet vifte.
Utbredelse
Artene er utbredt på det vestlige Madagaskar.
Kylie Hits
Kylie Hits er et samlealbum av den australske sangerinne Kylie Minogue, utgitt i Japan den 16. mars 2011, i Hongkong den 2. juni 2011 og på Filippinene den 28. juni 2011 av EMI. Albumet inneholder sanger fra Light Years (2000), Fever (2001), Body Language (2003), Ultimate Kylie (2004), Showgirl Homecoming Live (2007), X (2007) og Aphrodite (2010).
Svømming under Europalekene 2015 – 4 × 100 meter fri kvinner
Svømming under Europalekene 2015 - 4 X 100 meter fri kvinner i Baku.
Eksterne lenker
Offisiell resultatside
Biljana
Biljana (makedonsk kyrillisk: Билјана, serbisk kyrillisk: Биљана) er et sørslavisk kvinnenavn med usikker betydning. Navnet er svært vanlig i Nord-Makedonia. Navnet transkriberes også som Bilyana og Biliana.
Etymologi
Biljana har usikker opprinnelse, men kan være avledet av et sørslavisk ord som betyr «urt».
Utbredelse
Biljana er et svært vanlig navn i Nord-Makedonia. Det brukes også i Bulgaria og Serbia.
Kjente personer med navnet
Personene i listen er ordnet kronologisk etter fødselsår.
Petrofysikk
Petrofysikk beskriver bergarters fysiske egenskaper, som porøsitet og permeabilitet (gjennomtrengbarhet).
Petrofysikk er brukt i forbindelse med boring etter petroleum, både for å kartlegge bergartsegenskapene og for å beskrive fordeling av olje, vann og gass i reservoaret.
Zoologischer Garten stasjon
Bahnhof Berlin Zoologischer Garten (kort Bahnhof Zoo) er en jernbanestasjon som ble åpnet i 1882 som del av Berliner Stadtbahn. Under den kalde krigen var Bahnhof Zoo det viktigste trafikknutepunktet i Vest-Berlin.
Excelsior College
Excelsior College (tidligere Regent's College) er et privat, ikke-kommersielt universitet for fjernundervisning og privatisteksaminering i Albany i delstaten New York i USA. Det ble grunnlagt i 1970 og inngår som et college under systemet University of the State of New York, og ble privatisert i 1998.
Ved «Excelsior» (2006) studerer i alt 30 680 studenter gjennom fjernundervisning og godkjenning av studiepoeng fra andre læresteder, opptil Mastergradsnivå. Det er skolepenger på US$ 275 per time. Antall vitenskapelig ansatte i 2006 var 232.
Zoologischer Garten stasjon
Fra 1884 ble stasjonen også brukt for fjerntog. En underjordisk stasjon på linjen U2 ble åpnet i 1902. Bahnhof Zoo ble ombygget mellom 1934 og 1940.
Som følge av delingen av Berlin ble Bahnhof Zoo i 1952 den eneste fjerntogstasjonen i Vest-Berlin. At Bahnhof Zoo med sine kun to spor var Vest-Berlins viktigste jernbanestasjon var et av mange fenomener som særlig etter byggingen av Berlinmuren i 1961 viste byens unaturlige tilstand.
På 1970- og 1980-tallet var området bak stasjonen i Jebenstraße et samlingspunkt for Vest-Berlins narkotika- og prostitusjonsmiljø. Reportasjeboken Wir Kinder vom Bahnhof Zoo (norsk tittel: Å være ung er for jævlig) om ungjenta Christiane F. tematiserte hverdagen i narkomiljøet slik en av de involverte så det. Boken ble filmatisert i 1981, og filmen ble i Norge distribuert under tittelen Christiane F. – Å være ung er for jævlig. Boken førte til at myndighetene gjennom store politiaksjoner ryddet området og gjorde slutt på narkotikasalg og prostitusjon ved Bahnhof Zoo på slutten av 1980-tallet.
I 1991 inspirerte stasjonen det irske rockebandet U2 da de laget sangen Zoo Station. I sangen Bahnhof Zoo av det svenske bandet Randy blir dagens unges perspektivløshet og sosiale problemer skildret.
Tyv fanger tyv
Tyv fanger tyv (originaltittel: To Catch a Thief) er en amerikansk romantisk kriminalfilm fra 1955, regissert av Alfred Hitchcock og produsert av Paramount Pictures. I hovedrollene spiller Cary Grant og Grace Kelly. Filmen handler om en tidligere innbruddstyv som blir mistenkt for å stå bak en rekke nye tyverier. For å renvaske navnet sitt må han fange den virkelige tyven. Manus er skrevet av John Michael Hayes og Alec Coppel, basert på romanen To Catch a Thief (1952), skrevet av David F. Dodge.
Handling
Når en rekke verdifulle juveler blir stjålet fra sosieteten på den franske rivieraen, blir amerikanske John Robie raskt politiets hovedmistenkte. Han er en tidligere innbruddstyv, kjent som «Katten», og den nye bølgen innbrudd følger nøyaktig hans fremgangsmåte. Robie har for lengst lagt det kriminelle livet bak seg, men innser at den eneste måten å bevise sin uskyld på er å fange den nye tyven. Han oppsøker restauranteieren Bertani, en tidligere kollega fra den franske motstandsbevegelsen. Alle Bertanis ansatte er tidligere kriminelle, og de er irritert over på nytt å være i politiets søkelys grunnet Robie, som de antar er skyldig. Bertani går imidlertid med på å hjelpe han. Da politiet ankommer restauranten blir Robie fraktet bort i båt av Danielle, den flørtete tenåringsdatteren til Foussard, en av de andre motstandsmennene.
Robie blir satt i kontakt med den engelske forsikringsmannen H. H. Hughson, en bekjent av Bertani. Han går motvillig med på å gi Robie en oversikt over de mest verdifulle smykkene som befinner seg på rivieraen for øyeblikket. Robie ser seg ut amerikanske Jessie Stevens, som ferierer sammen med sin voksne datter Francie. Han kommer i kontakt med dem, og utgir seg for å være Conrad Burns, en trelastmagnat fra Oregon. Francie har en kjølig holdning til Robie helt til kveldens slutt, da hun kysser ham god natt. Samme natten skjer det enda et innbrudd. Neste morgen mottar også Robie et brev med en drapstrussel. Han tar en tur på stranden med Francie, der han støter på Danielle. Hun forteller ham at Bertanis ansatte truer med å drepe ham.
Senere på dagen tar Robie en biltur med Francie. Han undersøker ett av husene på listen han fikk av Hughson, men hevder overfor Francie at han vurderer å leie det. Da de kjører videre for å ha en piknik oppdager Robie at de blir forfulgt av politiet. Ved hjelp av Francies vågale kjøring langs de smale, svingete veiene klarer de å riste dem av seg. Etter å ha kommer frem til piknik-stedet forteller Francie at hun vet hvem Robie egentlig er, men han nekter å innrømme at hun har rett. De avtaler et møte på hotellrommet hennes senere samme kvelden. Francie har tatt på seg et diamantsmykke for å lokke Robie, men han påpeker at det ikke er ekte. Stemningen blir likevel svært amorøs, i takt med fyrverkeriet på nattehimmelen.
Neste dag er Jessie blitt frastjålet sine smykker. Francie antar at det er Robie som har gjort det, og føler seg lurt. Han innrømmer hvem han egentlig er, men bedyrer sin uskyld. Jessie hjelper ham med å flykte før politiet får arrestert ham. Robie mottar også enda et trusselbrev, der han blir bedt om å holde seg unna en bestemt villa. Han innser at noen forsøker å legge en felle for ham, men reiser likevel til denne villaen samme natt, i håp om å fange tyven. Robie blir overfalt av to menn, og i det påfølgende basketaket faller en av dem utfor et stup og dør. Politiet identifiserer denne mannen som Foussard, og annonserer i media at innbruddstyven er stanset. Robie påpeker imidlertid til politiet at Foussard hadde et trebein, og at han derfor umulig kunne ha klatret smidig inn og ut av bygninger.
Francie oppsøker Robie for å beklage oppførselen sin. Han overtaler henne til å ta ham med på et stort maskeradeball for sosieteten, der han forventer at den virkelige tyven vil slå til. Politiet er også tilstedet ved ballet, mens Bertani og hans ansatte har ansvar for serveringen. Robie har et kostyme som dekker hele ansiktet. I løpet av kvelden overtar Hughson dette kostymet, slik at Robie kan skjule seg på taket. Som forventet dukker tyven opp, men da politiet får øye på Robie begynner de å skyte etter ham. Han unnslipper kulene og fanger tyven, som viser seg å være Danielle. Hun forteller politiet at hun og faren hennes jobbet for Bertani. Robie tar raskt farvel med Francie, og reiser hjem. Hun vil ikke gi slipp på ham så lett, og følger etter ham. Francie klarer å overbevise Robie om at de er et ganske bra par.
Nes Lenseteater
Nes Lenseteater ble etablert 2009, for å spille friluftsteater på Nes lensemuseum i Skiptvet i Østfold. De forestillingene Nes lenseteater har vist, heter «Spor i vann» (2010) og «Den som ikke er ropt opp, kan gå hjem» (2012).
27. august 2015 hadde Nes Lenseteater urpremiere på «Det andre landet» om husmannsjenta Thea Foss (1858–1927) fra Eidsberg, som emigrerte og ble gründer i USA.
Tyv fanger tyv
Produksjon
John Michael Hayes og Alec Coppel skrev manuset basert på romanen To Catch a Thief fra 1952, skrevet av David F. Dodge. Alfred Hitchcock kjøpte rettighetene til romanen for 15 000 dollar.
Nes Lenseteater
I sommeren 2017 skal Nes Lenseteater holde forestillingen «Skuddår smeller ikke». Det er usikkert om denne forestillingen foregår på Nes lensemusem, da grunnen er utrygg, og større grupper ikke får lov til å oppholde seg der før grunnen er sikret.
Tyv fanger tyv
Produksjon
Filmen var Cary Grants tredje av totalt fire for Hitchcock. Han hadde tidligere spilt i Mistanke (1941) og Notorious (1946), og spilte senere i Med hjertet i halsen (1959). Den var også Grace Kellys tredje og siste film for Hitchcock, etter å ha spilt i Ring politiet og Vinduet mot bakgården (begge fra 1954).
Nes Lenseteater
Nes Lenseteater er del av en satsing på næringsutvikling og turisme langs Glomma. Teaterforestillingen som skal spilles på Nes lensemuseum er planlagt med støtte fra Skiptvet kommune.
Tyv fanger tyv
Produksjon
Tyv fanger tyv ble blant annet spilt inn i Cannes, Èze, La Turbie, Nice, Cagnes-sur-Mer og Spéracèdes i Frankrike, i Monte Carlo i Monaco, samt i Long Beach og Mount Wilson i USA.
Úrvalsdeild 2000
2000 ble den islandske fotballturneringen Úrvalsdeild arrangert for 89. gang. KR vant sin 22. tittel. Sponsor av turneringen var Landssíminn. Det var første gang fra 1948-50 at KR-ene vant tittelen.
Tyv fanger tyv
Produksjon
Den kjente fyrverkeriscenen, som ble spilt inn i Long Beach, fikk protester fra sensurmyndighetene. Det ble stilt krav om at scenen skulle avsluttes før rollefigurene til Grant og Kelly lente seg helt tilbake i sofaen. I tillegg var det ønskelig at fyrverkeriet ble droppet, grunnet dets symbolikk, men Hitchcock valgte likevel å beholde dette.
Produksjonen kostet 2 847 000 dollar, rundt 500 000 dollar over budsjettet.
All the Best!
Sporliste
Alle sangene er skrevet av Paul McCartney, unntatt hvor annet er notert
Tyv fanger tyv
Mottakelse
Variety var positive til filmen og roste prestasjonene til både Grant og Kelly, samt birollene til Landis og Williams. Bosley Crowther i The New York Times lot seg også begeistre og mente filmen var «en hit i god gammel Hitchcock-stil». Han mente både Grant og Kelly var strålende, og trakk også frem Hitchcocks bruk av det franske landskapet som en av filmens styrker.
Det amerikanske filminstituttet
Tyv fanger tyv er nummer 46 på Det amerikanske filminstituttets liste over de 100 beste amerikanske kjærlighetsfilmene.
Jul i Nidarosdomen
Jul i Nidarosdomen er et musikkalbum med Nidarosdomens Guttekor fra 1992. Ved siden av koret medvirker TrondheimSolistene, Øystein Sonstad (cello) og Øyvind Kåre Pettersen (orgel, cembalo). Dirigent er Bjørn Moe. Platen er i sin helhet innspilt i Nidarosdomen i Trondheim.
Ekornveien
Ekornveien eller Ekornvegen kan vise til følgende veier eller gater i Norge:
Lincoln Parish
Lincoln Parish er et fylke i den amerikanske delstaten Louisiana. Det ligger nord i staten og det grenser mot Union Parish i nord, Ouachita Parish i øst, Jackson Parish i sør, Bienville Parish i sørvest og mot Claiborne Parish i nordvest.
Lincoln Parish totale areal er 1 233 km² hvorav 2 km² er vann. I 2010 hadde fylket 46,735 innbyggere. Administrasjonssenteret ligger i byen Ruston.
Zamioculcas zamiifolia
Zamioculcas zamiifolia er den eneste arten i slekten Zamioculcas. Den kalles også for "Smaragdpalme ", "Garderobeplante" og "Studentens trøst ". Det er en tropisk staude fra Øst-Afrika. Det botaniske navnet kommer fra plantens overfladiske likhet med kongepalmeslekten Zamia.
Den blir 45-60 cm høy og vokser fra et underjordisk sukkulent rhizom. Den er vanligvis eviggrønn, men blir løvfellende under tørke. Den overlever tørken på grunn av det store, potetaktige rhizomet som lagrer vann til regnet kommer tilbake. Bladene er 40-60 cm høye, med 6-8 par småblader som hver er 7-15 cm lange.
Blomstene blir 5-7 cm lange, og er delvis skjult mellom bladene. Blomstringen skjer mellom midtsommer og tidlig høst. Det sies at plantedelene giftige hvis de blir spist, men et toksiologisk eksperiment utført av Universitetet i Bergen (2015), viser at plantekonsentrat på opptil 1 mg/mL ikke er skadelig for artemia benyttet i forsøket. Dette kan bety at toksisiteten kan være noe overdrevet, noe som kan ha sammenheng med at de fleste andre artene i myrkonglefamilien er giftige.
The Oubliette
The Oubliette er en amerikansk stumfilm fra 1914, regissert av Charles Giblyn. Den er den første av i alt fire filmer i kinoføljetongen The Adventures of François Villon.
Handling
Francois Villon, en vagabond, poet og filosof og hans venn Colin, forlater vagabond-leiren der holder til ved for å reise til Paris. På vei til den storbyen blir Villons hjerte dypt rørt når han får øye på et eldre ektepar som blir kastet ut fra deres fattige hjem. Hvorpå Villon tømmer sin egen og Colins veske, betaler Beadle, og fortsetter reisen deres. Men senere blir de overmannet av sult, og stjeler veskene til et par korpulente munker. For dette lovbruddet blir både Villon og Colin arrestert, og kastet i fengsel.
Villon klarer å stikke av fra fengsel, men Colin blir stilt for retten, dømt og henrettet ved Hengning. Ved foten av henrettelsesstedet blir Villons farvel til den svingende Colin, avbrutt når ridder Chevalier do Soissons dukker opp. Men Villon misliker ridderens tirade mot liket av Colin. En konflikt oppstår, og den listige vagabonden dreper ridderen ved å bruke en stor stein som våpen. Villon fortsetter deretter mot Paris, og opplever en rekke eventyr og utfordringer underveis.
King William County
King William County er et fylke i den amerikanske delstaten Virginia.
Kvalifisering til 1.divisjon i Telialigaen Rocket League Våren 2023
Kvalifisering til 1.divisjon i Telialigaen Rocket League - Våren 2023 starter Torsdag 17.november 2022 kl.20:00. En Best-av-7 serie blir spilt mellom 8.plassen i 1.divisjon og 3.plassen i 2.divisjon.
Tabell 1.divisjon Høsten 2022
S-T = Seire-Tap,, +/- = Kartforskjell, P = Poeng
Tabell 2.divisjon Høsten 2022
S-T = Seire-Tap,, +/- = Kartforskjell, P = Poeng
Fylkesvei 5012
Fylkesveg 5012 går mellom Svortland og Tormodsæter i Bømlo kommune.
Veien var tidligere del av riksvei 542.
Frem til 2019 hadde veien betegnelsen fylkesvei 23 (Hordaland).
Wang Min (roer)
Wang Min (født 16. februar 1990) er en kinesisk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 4.
Our Mutual Girl
Our Mutual Girl er en amerikansk stumfilm-serie fra 1914. Filmserien bestod av 52 filmer som ble vist ukentlig.
Fashion Institute of Technology
I 2006 var det i alt 10 101 studenter og 908 vitenskapelig ansatte ved FIT, og skolepengene dette året var på US$ 4 770 årlig for studenter som er hjemmehørende i delstaten New York.
Studiene tilbys opp til Mastergradsnivå. Fagkretsen omfatter design, illustrasjon og grafikk, smykkekunst, mote og andre håndverks- og industrifag.
Richard de Clare, 2. jarl av Pembroke
'''Richard de Clare, 2. jarl av Pembroke', lord av Leinster'', justiciar av Irland (født 1130, død 20. april 1176), best kjent som «Strongbow», var en cambro-normannisk adelsmann som huskes for hans ledende rolle i den normanniske invasjonen av Irland.
Richard var sønn av Gilbert de Clare, 1. jarl av Pembroke, og Isabel de Beaumont. Hans far Gilbert døde da Richard var rundt 18 år gammel og han da arvet tittelen jarl av Pembroke, men ble antagelig ikke anerkjent ved Henrik II av Englands kroning
Irland
Henrik ønsket å utvide sin makt til Irland og sendte den irske småkongen i retning av Richard og andre baroner og riddere i grenseområdene mot Wales. Diarmuid sikret seg støtte fra Rickard som til motytelse lovte bort sin datter Aoife i ekteskap og arverett til Leinster. En hær ble samlet sammen og som omfattet bueskyttere fra Wales. Under ledelse av Raymond le Gros, eller Raymond FitzGerald som han egentlig heter, tok hæren Wexford, Waterford og Dublin i 1169 og 1170, og Strongbow kom selv over i august 1170. Dagen etter at Waterford ble erobret giftet han seg med MacMurroughs datter Aoife av Leinster (siden kalt Eva).
Suksessen var bittersøt da kong Henrik II ble bekymret for at hans baroner i Irland ville bli for mektige og uavhengige hinsides Irskesjøen, og han ga ordre om at alle tropper skulle reise tilbake innen påsken 1171. Imidlertid døde Diarmuid i løpet av mai dette året, og Strongbow krevde da kongedømmet Leinster i retten til sin hustru. Den gamle kongens død ble for irlenderne et allment signal om opprør og Richard klarte bare med nød og neppe å holde Dublin. Kort tid etter reiste han i all hast til England for å anmode om hjelp fra Henrik II, og som motytelse overga han alle sine irske landområder og festninger. Henrik II invaderte Irland i oktober med en voldsom hær bestående av 400 skip, ble værende i seks måneder, og plasserte sine egne håndplukkede menn på alle betydningsfulle steder. Han krevde også tittelen lord av Irland.
Da Strongbow møtte kongen i juli 1171 overga han Dublin og dens landområder, kystbyene og festningene, og sitt eget kongedømme i Leinster. Henrik beholdt Dublin, Waterford, Wexford, og festningene, og skjenket Strongbow andre områder, inkludert herreskapet av Leinster, men nå som føydalherre i kongens rett.
I april 1173 gjorde Henrik IIs sønner opprør i Normandie, og Henrik II krevde at de ledende baronene og ridderne i Irland kom for å støtte ham i å slå ned opprøret. Strongbow kom med de fleste ledende normannere i Irland. Han viste militær dyktighet ved Gisors, Breteuil, og Verneuil, og for denne ytelsen ga kongen ham ansvaret for styringen av Irland, byen Wexford, festningen Wicklow, og gjorde ham til constable av Waterford og Dublin. Strongbow kunne da dra tilbake til Irland med fornyet autoritet.
I Irland bekjempet han de bortimot konstante opprørene fra befolkningen og de ulike irske fraksjonene. Han var i England ved traktaten i Winsor av 1175 mellom kong Henrik II og Turlough O'Connor. Det er få samtidige nedtegnelser av hans siste år på Irland. Ved ytterligere et opprør i 1176 erobret Raymond FitzGerald Limerick for Richard, men i dette seiersøyeblikket døde han av en infeksjon i foten